text: På skattejæger-skole
  18 januar 2015 kl. 11.04
  Vild med fortidsminder og gamle skatte? Så er et kursus på den helt nye Fortidsskole måske noget?
  
  Det er 40-årige Henrik Kjergaard Oldrup fra Egholt ved Jordrup som søndag tilbyder skolens første kursus i at lede efter gamle stenalderfund, at gå på fossiljagt på mark og strand, og at søge efter sølv- og guldskatte med en metaldetektor.
  Henrik Kjergaard Oldrup er selv fuldstændig bidt af at lede efter fortidsskatte, og har gjort det siden han var bare 10 år gammel.
  Gennem årene har han fundet og leveret værdifulde skatte til forskellige museer i Danmark.
  Senest onsdag i sidste uge, fandt Henrik Kjergaard Oldrup en sølvskat, som han afleverede til Sønderskov Museum.
  Når den 40-årige tidligere køkkensælger tager på skattejagt, kan han godt tage af sted 14 dage i streg.
  -man mærker ikke, man måske går i 10 timer uden at finde noget. For bliver man ved længe nok, finder man altid et eller andet spændende, fortæller skattejægeren fra Jordrup.
  Til kurset kom der søndag 16 interesserede.
  Hør hvor vilde de to venner og yngste deltagere på Fortidsskolen er med at lede efter fortidsminder.
  10-årige William Maxwell og 11-årige Simon Emil Stensberg.
  Eventyrgruppen Draupner: - Se Henrik Oldrups fortidsfund her
  